open-index/open-wikipedia-markdown huggingface dataset:
Rohožnický potok

**Rohožnický potok** (staršie aj **Rohožnícky potok**) je vodný tok v Podunajskej pahorkatine na území okresu Zlaté Moravce. Je ľavostranným prítokom Širočiny v povodí Žitavy, má dĺžku približne 8 km a je tokom VI. rádu.

## Priebeh toku
Potok pramení v severovýchodnej časti Podunajskej pahorkatiny, v geomorfologickom podcelku Hronská pahorkatina a jej časti Bešianska pahorkatina, v lokalite Klamárovské, v nadmorskej výške približne  Od prameňa v poraste, severovýchodne od osady Slance a južne od železničnej trate Zlaté Moravce – Kozárovce, tečie juhozápadným smerom. Lemovaný pásom vegetácie vedie osadou Slance, odkiaľ pokračuje severným okrajom zalesnenej oblasti. V lokalite Na pivničkách napája vodnú nádrž Nemčiňany a následne vteká do rovnomennej obce. Juhovýchodným okrajom intravilánu sa postupne stáča na západ, priberá ľavostranný a menší pravostranný prítok a popod Rohožnícku hôrku () tečie opäť okrajom lesného porastu. V strednej časti potok najmä na severe obklopujú poľnohospodársky využívané lány a mierne zvlnenou oblasťou popod Botkovu horu vedie postupne na severozápad. Na dolnom toku preteká lokalitou Trniny k Malým Vozokanom, východne od ktorých sa v nadmorskej výške približne  vlieva ako ľavostranný prítok do Širočiny v povodí Žitavy. Potok patrí do širšieho povodia rieky Váh.

Rohožnický potok pramení a na hornom toku preteká katastrálnym územím obce Volkovce, pokračuje územím Nemčiňan a napokon aj katastrom Malých Vozokian v okrese Zlaté Moravce v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Bešianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Zlaté Moravce
Kategória:Volkovce
Kategória:Nemčiňany
Kategória:Malé Vozokany
Zimozeleň bylinná

**Zimozeleň bylinná** () je druh byliny rodu zimozeleň (*Vinca*), z čeľade zimozeleňovité (*Apocynaceae*).
Prirodzene sa vyskytuje od Európy po západnú Áziu.

## Opis
Zimozeleň bylinná je trváca bylina, vysoká 30 až 60 cm. Byľ je poliehavá, koncom vystúpavá, nezakoreňujúca, obyčajne nerozkonárená.

Listy sú protistojné, sediace, jednoduché, celistvookrajové, na okraji krátko brvité, opadávajúce. Dolné byľové listy sú oválne, horné sú úzko elipsovité až úzko kopijovité.

Kvety sú jednotlivé, stopkaté, vyrastajúce z pazúch listov. Koruna je s priemerom 20 až 35 mm, modrofialová, zriedka biela, korunné lupienky sú končisté a šikmo uťaté. Korunná rúrka je dlhá 10 až 15 mm. Piestik je valcovitý Kalich je na okraji brvitý, kališné diely sú dlhé 6 až 8 mm, veľmi úzko trojuholníkovité.

Plodmi sú viacsemenné mechúriky. 

## Rozšírenie
Zimozeleň bylinná rastie prirodzene v miernych oblastiach od strednej a juhovýchodnej Európy až po západnú Áziu. U nás rastie len v najteplejších oblastiach južného Slovenska.

## Ekológia
Zimozeleň bylinná obľubuje výhrevné, suché, výživné, zásadité, humózne, hlinitopiesočnaté i kamenisté pôdy. Rastie najmä v javorovo-dubových lesostepiach, krovinách a kamenistých stráňach od rovín po pahorkatiny. Kvitne od mája do júna. U nás je považovaná za ohrozený taxón a je chránená.

## Galéria

Vinca herbacea sl8.jpg|Poliehavá stonka s kvetom.
Vinca herbacea 2.jpg|Olistená stonka s pazušnými kvetmi.
Vinca herbacea (6960498276).jpg|Kvety v detaile.


## Referencie

## Iné projekty

Kategória:Flóra na Slovensku
Kategória:Ohrozené druhy
bylinná
Kategória:Trvalé rastliny
Kategória:Rastliny s modrými kvetmi
Andrés Gabriel Ferrada Moreira

Mons. **Andrés Gabriel Ferrada Moreira** (* 10. jún 1969, Santiago, Čile) je čilský rímskokatolícky duchovný kňaz, biskup, arcibiskup, vymenovaný za biskupa v diecéze San Bartolomé de Chillán. V rokoch 2006 až 2018 pôsobil vo svojej rodnej diecéze Santiago, potom začal slúžiť v dikastériu.

## Životopis
Narodil sa 10. júna 1969 v Santiagu v Čile. Za kňaza bol vysvätený v arcidiecéze Santiago 3. júla 1999. Niekoľko rokov študoval v Ríme a v roku 2006 získal doktorát z teológie na Pápežskej gregoriánskej univerzite. Okrem pastoračných úloh v tejto arcidiecéze bol riaditeľom štúdií a prefektom teológie v Seminario Pontificio Mayor de los Santos Ángeles Custodios.

V roku 2018 sa pripojil k personálu Kongregácie pre klérus.

## Biskup
Dňa 8. septembra 2021 ho pápež František s účinnosťou od 1. októbra vymenoval za tajomníka tejto kongregácie a titulárneho arcibiskupa Tiburnie. Za biskupa bol vysvätený 17. októbra 2021 spolu s biskupom Guidom Marinim. Hlavným svätiteľom bol pápež František. Spolusvätiteľmi boli emeritný prefekt Kongregácie pre klérus, kardinál Beniamino Stella a prefekt Kongregácie pre klérus, kuriálny arcibiskup (neskôr kardinál) Lazzaro You Hueng-Sik.

Pápež František ho 18. mája 2024 vymenoval aj za člena Dikastéria pre biskupov a za člena Sekcie pre prvú evanjelizáciu a nové partikulárne cirkvi v Dikastériu pre evanjelizáciu.

Dňa 31. októbra 2025 ho pápež Lev XIV. vymenoval za biskupa s osobným titulom arcibiskupa v San Bartolomé de Chillán.

## Referencie

## Iné projekty

## Zdroj

Kategória:Osobnosti zo Santiaga (Čile)
Kategória:Čilskí rímskokatolícki kňazi
Kategória:Čilskí rímskokatolícki biskupi
Kategória:Čilskí rímskokatolícki arcibiskupi
Kategória:Absolventi Pápežskej univerzity Gregoriany
Kvalifikácia na Majstrovstvá Európy vo futbale žien 1989

**Kvalifikácia na Majstrovstvá Európy vo futbale žien 1989** sa konala od 10. septembra 1987 do 17. decembra 1988 a určila 4 tímy, ktoré sa zúčastnili Majstrovstvá Európy vo futbale žien 1989.

Na finálový turnaj postúpili: Švédsko, Nórsko, Taliansko a Západné Nemecko.

## Skupinová fáza

### Skupina 1

Zdroj.

### Skupina 2

Škótsko sa odhlásilo zo súťaže.

Zdroj.

### Skupina 3

Zdroj.

### Skupina 4

Zdroj.

## Play-off (štvrťfinále)

Zdroj.

## Referencie



## Zdroj

Kategória:Majstrovstvá Európy vo futbale žien
Prostřeno!

***Prostřeno!*** je česká súťažná kulinárska reality šou vysielaná na TV Prima od marca 2010. 

Každý týždeň sa stretne päť súťažiacich, ktorí musia pohostiť jeden druhého vo svojom domove s čo možno najoriginálnejším a najlepším menu. Motiváciou pre nich je finančná výhra 70 000 Kč. Výška odmeny sa postupne menila. V roku 2010 činila 25 000 Kč., o rok neskôr 40 000 Kč.

Víťaza určuje bodovanie v závere týždňa, keď súťažiaci dávajú body v stupnici od 1 do 10 a hodnotia nielen jedlo, ale aj prostredie a hostiteľa. Občas sa varenia ujmú aj známe osobnosti; v takom prípade ide výhra na charitatívne účely.

Súčasťou relácie sú aj komentáre k dianiu, ktorých sa ujali dvaja českí herci, Václav Vydra a Jana Boušková.

## Formát
Formát bol prevzatý z britskej stanice Channel 4, kde má relácia názov *Come Dine With Me*.

Na Slovensku bola relácia adaptovaná pod názvom *[[Bez servítky]]*, ktorú vysielala televízia TV Markíza v rokoch 2009 – 2015 a od roku 2021 ju vysiela TV JOJ.  
Spoločná česko-slovenská obdoba relácie niesla názov *[[Kapor na torte]]* (v Česku *Čápi s mákem*), ktorú vysielali TV JOJ a TV Prima v rokoch 2010 – 2011.  

### Mutácie súťaže
Relácia sa vysiela po celom svete pod rôznymi názvami:
*  *[[Bez servítky]]* – TV Markíza (2009 – 2013; 2016 – ?), TV JOJ (2021 – súčasnosť)
*   *[[Kapor na torte]]* / *Čápi s mákem* – TV JOJ, TV Prima (2010 – 2011)
*  *Come Dine With Me* – Channel 4
*  *Das Perfekte Dinner* – VOX
*  *Un Diner Presque Parfait* – M6
*  *Dinner Takes All* – TLC
*  *Come Dine With Me Australia* – Lifestyle Channel
*  *Komen Eten* – VT4
*  *Come Dine With Me Canada* – W
*  *Večera za 5* – RTL Televizija
*  *Õhtusöök viiele* – TV3
*  *Til middag hos...* – TV3
*  *Stjernes Middag* – Kanal 5
*  *Neljän tähden illallinen* – Nelonen
*  *Κάτι ψήνεται* – Alpha TV
*  *Vacsoracsata* – RTL Klub
*  *Hal a tortán* – TV2
*  *بفرمائید شام* – Manoto 1
*  *Come Dine With Me* – TV3
*  *Smaken Verschillen* – Net 5
*  *4-stjernes middag halv åtte* – TV Norge
*  *Klokka åtte hos meg* – TV3
*  *Ugotowani* – TVN
*  בואו לאכול איתי – KAN 11
*  *Un Souper Presque Parfait* – V
*  *Званый ужин* – REN
*  *Dođi na večeru* – Prva
*  *Kdo Je Kuhar?* – TV3
*  *Ven a Cenar Conmigo* – Antena 3
*  *Halv åtta hos mig* – TV4
*  *Yemekteyiz* – Show TV

## Referencie

## Externé odkazy
* Oficiálny web
* 
* 
* 
* 

Kategória:Gastronomické televízne programy
Kategória:Televízne relácie v Česku
Kategória:Prima TV
Kategória:Televízne relácie z roku 2010
Turistická značkovaná trasa číslo 2684

**Turistická značkovaná trasa číslo 2684** je modrá trasa v Malej Fatre. Vedie z Istebného na Koliesko a je dlhá . Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malej Fatre

## Externé odkazy
* https://mapy.dennikn.sk/?x=19.2072&y=49.24815&ref=permalink Trasa na turistickej mape]

2684
2684
2684
Kyselina suberová

**Kyselina suberová**, nazývaná i **kyseliny korková** (**SUBA**), je dikarboxylová kyselina, ktorá má celkom 8 atómov uhlíka. Je to bezfarebná kryštalická látka. Používa sa pri syntéze liečiv a manufaktúre plastov. Meno tejto kyseliny je odvodené od latinského slova *suber*, ktoré znamená korok.

## Výroba
Kyselina suberová sa vyrába oxidačným štiepením ricínového oleja alebo oxidáciou korku pomocou kyseliny dusičnej.

## Výskyt
Kyselina suberová sa nachádza vo väčšom množstve napríklad v ricíne obyčajnom, ibišteku sýrskom a *[[Vernonia galamensis]]*. Okrem toho vzniká prirodzeným metabolizmom mastných kyselín.

### Metabolizmus
U ľudí a iných živočíchov vzniká kyselina suberová ω-oxidáciou. Táto dráha je alternatívnou dráhou k β-oxidácii. Počas ω-oxidácie sa oxiduje uhlík na opačnom konci od karboxylovej skupiny mastnej kyseliny. Tento proces prebieha hlavne v endoplazmatickom retikule. Ak je β-oxidácia nejakým spôsobom poškodená, tak sa ω-oxidácia stáva významným metabolickým procesom u mastných kyselín so strednou dĺžkou reťazca. Spracovanie nebezpečného množstva voľných mastných kyselín možno u niektorých závažných stavov, napríklad diabetu, opitosti alebo hladu, práve pomocou ω-oxidácie.

Kyselina suberová sa vylučuje močom vo významnejšom množstve u pacientov s mnohými závažnými stavmi, napríklad vyššie spomenutou cukrovkou, poruchami oxidácie mastných kyselín alebo deficitom dehydrogenázy acyl-CoA so stredne dlhým reťazcom.

## Použitie
Kyselina suberová sa používa v kozmetike, napríklad na zvlhčenie pokožky, alebo opaľovacích krémoch.

## Referencie

## Iné projekty

Kategória:Dikarboxylové kyseliny
Giants & Monsters

**Giants & Monsters** je sedemnásty a najnovší štúdiový album nemeckej power metalovej skupiny Helloween, vydaný 29. augusta 2025 prostredníctvom vydavateľstva Reigning Phoenix Music. Nahrávanie prebiehalo v rokoch 2024 až 2025 vo viacerých mestách vrátane Fürth, Tenerife, Hamburg, Berlín a dokonca aj v Košiciach.

## Pozadie
Po úspechu predchádzajúceho albumu ''Helloween'' (2021) sa skupina Helloween rozhodla pokračovať v spolupráci tzv. *„Pumpkins United“* zostavy, ktorá spojila súčasných aj bývalých členov kapely –Andiho Derisa, Michaela Kiskeho a Kaia Hansena. 

V rokoch 2022 až 2024 prebiehalo niekoľko turné po Európe, Južnej Amerike a Ázii, počas ktorých kapela testovala nové nápady a melódie. Členovia skupiny opakovane uvádzali, že nový materiál vznikal priebežne na cestách, počas zvukových skúšok či vo voľných dňoch medzi koncertmi. Cieľom bolo zachovať koncertnú energiu a prirodzený „živý“ zvuk, ktorý charakterizoval predchádzajúci album, no zároveň posunúť hranice melodického power metalu smerom k väčšej rozmanitosti a epickejšiemu poňatiu.

Počas počiatočných rozhovorov o novej nahrávke sa kapela zhodla, že nechce opakovať formulu predošlého albumu. Michael Weikath v jednom z rozhovorov uviedol, že *Giants & Monsters* má predstavovať „temnejšiu a dramatickejšiu“ stránku Helloweenu, zatiaľ čo Andi Deris doplnil, že názov albumu odkazuje nielen na mýtické bytosti, ale aj na vnútorné boje a protiklady, ktoré sa objavujú v živote každého človeka.

Proces tvorby piesní bol tentoraz ešte kolektívnejší než v minulosti. Hansen, Weikath a Deris prispeli najväčším počtom skladieb, pričom každý z nich priniesol svoj typický rukopis. Kai Hansen sa zameral na energické a rýchle kompozície v duchu klasických albumov Walls of Jericho či Keeper of the Seven Keys, zatiaľ čo Andi Deris priniesol moderné, melodicky pestré skladby s introspektívnymi textami. Michael Weikath sa postaral o tradične epické a melodické skladby s charakteristickými gitarovými harmóniami. Sascha Gerstner sa zameral na aranžmány a vrstvenie gitarových a vokálnych partov, čím prispel k hutnému a súčasne priezračnému zvuku albumu.

## Zoznam skladieb

## Personál

**Helloween:**

* Michael Kiske - spev
* Andi Deris - spev
* Kai Hansen - gitara, spev
* Michael Weikath - gitara
* Sascha Gerstner - gitara
* Markus Grosskopf - basgitara
* Dani Löble- bicie

**Ostatný personál**

* Charlie Bauerfeind - produkcia
* Dennis Ward - produkcia
* Sascha Bühren - mastering
* Laura Morina - mastering
* Oliver Hartmann - akustická gitara v skladbe Into The Sun.
* Eliran Kantor - ilustrátor obalu

## Referencie

## Externé odkazy

* Oficiálna stránka skupiny

Kategória:Albumy Helloween
Kategória:Hudobné albumy z 2025
Michal Fulier

**Michal Fulier** môže byť:
* slovenský vojenský pilot a záložný kozmonaut (* 1955), pozri Michal Fulier (pilot)
* slovenský fotograf, kameraman a režisér, pozri Michal Fulier (režisér)

Fulier, Michal
Bez servítky (relácia z roku 2009)

***Bez servítky*** je slovenská kulinárska reality šou, ktorú vysielala TV Markíza v rokoch 2009 – 2013 a neskôr od roku 2016.

Denná reality show o varení, v ktorej každý týždeň súťaži päť hostiteľov. Každý deň má jeden z nich pre ostatných pripraviť večeru na určitú tému. Po jej skončení ostatní súťažiaci individuálne hodnotia a prideľujú body za jedlo, jeho prezentáciu a zábavu pri večeri. Vyhráva ten, kto od svojich súperov získal najviac bodov. Víťaz získava titul najlepšieho hostiteľa a 1000 €. 

Relácia sa začala vysielať 31. augusta 2009.  Vysielala sa každý pracovný deň podvečer. Pravidelne sa vysielala do roku 2012. Nové časti prišli aj v roku 2013, kedy sa vysielala do konca jarnej sezóny 2013. Neskôr sa kulinárska šou opäť vrátila na obrazovky v roku 2016. 

## Formát
Formát vznikol podľa formátu spoločnosti Granada *Come Dine With Me*, ktorý je najúspešnejší vo Veľkej Británii a na nemeckej stanici Vox, kde sa vysiela pod názvom *Das perfekte Dinner*.

V Česku bola relácia adaptovaná pod názvom *[[Prostřeno!]]*, ktorú vysiela televízia Prima od roku 2010.  
Spoločná česko-slovenská obdoba relácie niesla názov *[[Kapor na torte]]* (v Česku *Čápi s mákem*), ktorú vysielali TV JOJ a TV Prima v rokoch 2010 – 2011.
Od roku 2021 sa relácia vysiela na TV JOJ.

### Mutácie súťaže
Relácia sa vysiela po celom svete pod rôznymi názvami:
*  *[[Bez servítky]]* – TV Markíza (2009 – 2013; 2016 – ?), TV JOJ (2021 – súčasnosť)
*  *[[Prostřeno!]]* – Prima (2010 – súčasnosť)
*   *[[Kapor na torte]]* / *Čápi s mákem* – TV JOJ, TV Prima (2010 – 2011)
*  *Come Dine With Me* – Channel 4
*  *Das Perfekte Dinner* – VOX
*  *Un Diner Presque Parfait* – M6
*  *Dinner Takes All* – TLC
*  *Come Dine With Me Australia* – Lifestyle Channel
*  *Komen Eten* – VT4
*  *Come Dine With Me Canada* – W
*  *Večera za 5* – RTL Televizija
*  *Õhtusöök viiele* – TV3
*  *Til middag hos...* – TV3
*  *Stjernes Middag* – Kanal 5
*  *Neljän tähden illallinen* – Nelonen
*  *Κάτι ψήνεται* – Alpha TV
*  *Vacsoracsata* – RTL Klub
*  *Hal a tortán* – TV2
*  *بفرمائید شام* – Manoto 1
*  *Come Dine With Me* – TV3
*  *Smaken Verschillen* – Net 5
*  *4-stjernes middag halv åtte* – TV Norge
*  *Klokka åtte hos meg* – TV3
*  *Ugotowani* – TVN
*  בואו לאכול איתי – KAN 11
*  *Un Souper Presque Parfait* – V
*  *Званый ужин* – REN
*  *Dođi na večeru* – Prva
*  *Kdo Je Kuhar?* – TV3
*  *Ven a Cenar Conmigo* – Antena 3
*  *Halv åtta hos mig* – TV4
*  *Yemekteyiz* – Show TV

## Referencie

## Externé odkazy
* 
* 
* 

Kategória:Gastronomické televízne programy
Kategória:Televízne relácie TV Markíza
Kategória:Televízne relácie z roku 2009
Koxib

Koxib je liečivo, ktoré patrí do skupiny nesteroidných antiflogistík, ktoré selektrívne inhibuje cyklooxygenázu typu 2 (COX-2). Tento izoenzým je zodpovedný na produkciu prostaglandínov v odpovedi na zápalové stimuly a tak vyvolá zápal. Koxiby boli pripravené na základe známej röntgenovej štruktúry izoenzýmov cyklooxygenázy a ich aminokyselinových sekvencií. Porovnaním štruktúr sa zistilo, že majú vysokú sekvenčnú homológiu (až 60 % aminokyselín v sekvencii je zhodných na rovnakých lokusoch), ale že kanál v aktívnom mieste cyklooxygenázy typu 1 (COX-1) je menší ako kanál v aktívnom mieste cyklooxygenázu typu 2 (COX-2). Z toho dôvodu boli pripravené objemné organické látky, ktoré sa priestorovo nevzmestia do kanála v aktívnom mieste cyklooxygenázy typu 1, preto ju nemôžu inhibovať.
Súbor:PROSTAGLANDIN H2 SYNTHASE-1 COMPLEX.png|cyklooxygenáza typu 1 (COX-1)
Súbor:Cyclooxygenase-2.png|cyklooxygenáza typu 2 (COX-2)
Ku koxibom sa zaraďuje najstaršie a dodnes používané liečivo celekoxib. Ďalej sa v minulosti využívalo liečivo rofekoxib, u ktorého sa zistilo, že pri dlhodobom používaní zvyšuje riziko infarktu myokardu a cievnej mozgovej príhody. Bolo však zistiené, že tento negatívny vplyv má dlhodobé podávanie všetkých nesteroidných antiflogistík, nielen rofekoxibu alebo skupiny koxibov. Dôvodom, že je nesteroidné antiflogistiká (preto aj koxiby a rofekoxib) zvyšujú hladinu kyseliny arachidónovej, ktorá však nie je spotrebovaná v cyklooxygenázovej dráhe, ale v lipooxygenázovej dráhe.
Súbor:Celecoxib Structural Formulae.png|celekoxib
Súbor:Rofecoxib skeletal.png|rofekoxib
Súbor:Valdecoxib.svg|valdekoxib
Súbor:Parecoxib.svg|parekoxib


## Referencie

Kategória:Nesteroidné antiflogistiká
Kirkland Lake

**Kirkland Lake** je mesto vo východnej časti kanadskej provincie Ontário. V roku 2021 malo 7 750 obyvateľov. Nachádza sa v okrese Timiskaming District.

## Dejiny
V roku 1911 bolo v lokalite pri stavbe Ontario Northland Railway nájdené zlato. Následne sa mesto stalo jedným z najväčších producentov zlata v Kanade. Počas rokov 1927 až 1938 vznikli desiatky baní. Názov mestu dalo jazero, ktoré bolo v roku 1907 pomenované po Winnifred Kirklandovej z ontárijského ministerstva baní. Mesto sa do roku 1972 volalo Township of Teck. Mesto prosperovalo počas 20. a 30. rokov. V období pred druhou svetovou vojnou dosiahlo takmer 25 000 obyvateľov. Následne význam klesal. V 60. a 70. rokoch opäť stúpal objavom nových ťažiarskych možností, ktoré pokračovalo v 80. rokoch. Od roku 1972 je „town“.

## Demografia
V sčítaní obyvateľstva v roku 2021 malo mesto 7 750 obyvateľov, v roku 2016 to bolo 7 981. V roku 2021 nikto uviedol ako etnický pôvod slovenský, cca 30 osôb český a nikto česko-slovenský. Ako rodný jazyk 6 025 uviedlo angličtinu, 930 francúzštinu, 225 oba, 310 ľudí neoficiálne jazyky z toho 10 jazyky pôvodných obyvateľov.

## Doprava
Kirkland Lake je na provinčnej ceste 66. V meste sa nachádza Kirkland Lake Airport (IATA:YKX, ICAO:CYKX).

## Ekonomika
Dôležitým sa stáva turizmus.

## Kultúra a turizmus
V meste sa nachádza Museum of Northern History. Pamätník Kirkland Lake Miners’ Memorial je 10 metrov vysoký 40-tonový pamätník baníkom zo siedmych najväčších baní. Navštíviť sa dá tiež Toburn Gold Mine. Pri meste leží Esker Lake Provincial Park.

## Šport
Mesto je známe ako rodisko viacerých hráčov NHL.

## Galéria

Súbor:Kirkland Lake.JPG|Ulica v meste
Súbor:Kirkland Lake, Ontario - Railway Station - 1920.jpg|Železničná stanica spoločnosti Temiskaming and Northern Ontario v roku 1920
Súbor:Miners memorial 1.JPG|Pamätník baníkom
Súbor:Chaput Hughes ON.JPG|Chaput Hughes, časť mesta Kirkland Lake


## Referencie

## Iné projekty

## Zdroj


Kategória:Mestá v Ontáriu
Kategória:Banské sídla v Kanade
Oggy a šváby

***Oggy a šváby*** alebo ***Oggy a škodiaci*** () je francúzsky animovaný seriál z roku 1998 produkovaný spoločnosťou Gaumont Film Company. Seriál má aktuálne 579 epizód, ktoré sú súčasťou 8 sérii. Jednotlivé časti majú dĺžku približne 7 až 8 minút. Seriál vytvoril francúzsky animátor Jean-Yves Raimbaud. Diely zaznamenávajú dobrodružstvá Oggyho, svetlomodrého kocúra s červeným nosom a bielymi rukavicami, ktorého život neustále prerušujú traja švábi (Joey, Marky a Dee Dee), ktorí v jeho dome pravidelne spôsobujú neplechu.

## Postavy
* Oggydobrosrdečný tučný kocúr, ktorý nemá rád nič iné, než dobré jedlo a leňošenie
* DeeDeetučný a zábavný šváb
* Markyvysoký šváb a milovník žien
* Joeyšikovný najstarší šváb, mozog každej operácie
* Jackbratranec Oggyho
* MonicaOggyho sestra
* Oliviapriateľka a susedka od Oggyho
* Bobbôldok, Oggyho sused

## Série a epizódy

## Referencie

## Pozri aj
* Oggy a šváby (film z roku 2013)

## Iné projekty

## Externé odkazy
* 
* 
* 
* 

## Zdroj

Kategória:Francúzske televízne seriály
Kategória:Televízne seriály z roku 1998
Triptán

**Triptán** je analgetikum proti akútnej bolesti hlavy vyvolanej migrénou. Triptány sú agonisty serotonínových receptorov 5-HT1B/1D. Vyvolávajú vazokonstrikciu rozšírených ciev mozgu a únik tekutiny z ciev do mozgového moku, ktorý dráždi nervové vlákna *nucleus trigeminus*. Triptány neovplyvňujú ciev mimo mozgu, nevyvolávajú tak zvýšenie krvného tlaku. Triptány ďalej vyvolávajú periférnu neuronálnu inhibíciu, čím potláčajú neurogénny zápal a extravazáciu tekutiny spolu s uvoľnením substancie P a CGRP (ang*. calcitonin gene related peptide*). Triptány tiež inhibujú trigeminocervikálny prenos, ktorý sa považuje za spúšťač záchvatu migrény.

## Farmakokinetika triptánov
Triptány sa podábajú systémovo *per os* a lokálne vo forme nosného spreja. Dobre sa vstrebávajú a maximálne plazmatické koncentráie sa dosahujú za 120 až 180 minút od podania tablety. Triptány dosahujú biologický polčas niekoľko hodín s výnimkou flovatriptánu, ktorého biologický polčas dosahuje až 26 hodín. Väčšina triptáno sa metabolizuje pečeňovými enzýmami ale sumatriptán sa metabolizuje monoamínoxidázou.

## Nežiaduce účinky triptánov
Nežiaduce účinky triptánov súvisia s ich farmakodynamikou: môžu vyvolaž kŕč ciev srdca, arytmiu a parestéziu.

## Kontraindikácie
Triptány sa podávať pri ischemických srdcových chorobách, pri ochorení periférnych ciev, po cievnej mozgovej príhode, pri tranzitórnom ischemickom ataku. 

## Prehľad štruktúr triptánov

Súbor:Sumatriptan.svg|sumatriptán
Súbor:Rizatriptan Structural Formula V.1.svg|rizatriptán
Súbor:Zolmitriptan.svg|zolmitriptán
Súbor:Naratriptan.svg|naratriptán


## Referencie

Kategória:Analgetiká
Kategória:Indoly
Kategória:Sulfónamidy
Antileukotrién

Antileukotrién (tiež **lukast**) je liečivo, ktoré pôsobí ako kompetitívny antagonista leukotriénových cysteinylových receptorov CysLT1 a CysLT2. K antileukotriínom patrí montelukast a zafirlukast. Keďže leukotriény majú prozápalový účinok v gastrointestinálnom, respiračnom a kardiovakulárnom trakte, všade tam sa prejavia žiaduce a nežiaduce účinky antileukotriénov. Leukotriény vyvolávajú v kardiovaskulárnom trakte kontrakciu koronárnych ciev, v respiračnom trakte vyvolávajú kontrakciu pľúcnych ciev, v brochoch podporujú tvorbu hlienu zvýšenou extravazáciou zvýšením cievnej permeability, podporujú rozvoj edému, zvyšujú bunkovú infiltráciu a navozujú bronchokonstrikciu. Antileukotriény teda vyvolávajú:

* rozšírenie koronárnych ciev, 
* v respiračnom trakte vyvolávajú rozšírenie pľúcnych ciev, 
* v brochoch znižujú tvorbu hlienu zníženou extravazáciou znížením cievnej permeability, 
* odstraňujú edému, 
* znižujú bunkovú infiltráciu,
* bránia bronchokonstrikcii.

náhľad|montelukast

## Montelukast
Montelukast potláča všasnú a nejskorú odpoveď na prítomnosť antigénu v organizme. U astmatikov znižuje denné a nočné symptómy astmy, akými sú kašeľ, sipavý dych, obmedzenie aktivity.

## Referencie
Kategória:Liečivá
Fosfolipáza A2

thumb|300px|Fosfolipáza A<sub>2</sub> katalyzuje štiepenie esterovej väzby fosfolipidu (vľavo).

**Fosfolipáza A<sub>2</sub>** (skratka **PLA<sub>2</sub>**, z ang. ***p'''hospho'''l'''ipase '''A<sub>2</sub>***) je enzým inkorporovaný v bunkovej membráne, ktorý hydrolyzuje esterovú väzbu fosfolipidov na druhom uhlíku glycerolu za uvoľnenia karboxylovej kyseliny a lyzofosfolipidu. Lyzofosfolipidy sú schopné vyvolať lýzu bunky, pretože sú to silné detergenty. Jed včiel a hadov obsahuje veľké množstvo fosfolipázy A2.

Fosfolipáza A2 je pod hormonálnou kontrolou a inaktivujú ju glukokortikoidy pomocou proteínu lipokortínu (tiež nazývaného anexín A). Glukokortikoidy tak cestou inhibičného proteínu lipokortínu a fosfolipázy A2 bránia syntéze eikozanoidov z kyseliny arachidónovej. Fosfolipázu A2 naopak aktivujú látky ako angiotenzín II, bradykinín, adrenalín alebo trombín.

Fosfolipáza A2 je lokalizovaná vo vonkajšej mitochondriálnej membráne a endoplazmatickom retikule, do lúmena ktorého uvoľnuje kyselinu arachidónovú, ktorá na tomto mieste podlieha lipooxygenázovej alebo cyklooxygenázovej dráhe za tvorby leukotriénov alebo prostanoidov, akými sú prostaglandíny, prostacyklíny alebo tromboxány. Tieto látky sú uvoľňované z bunky exocytózou. 

Cysteinylové leukotriény podliehanú nukleofilnej reakcii za napojenia glutatiónu až extracelulárne za katalýzy enzýmom leukotrién-C4-syntázy (LTC4-syntáza).

Rozpustná forma fosfolipázy A2 sa secernuje (vylučuje) aj do pankretickej štavy ako proenzým, ktorý je hydrolyticky aktivovaný trypsínom na aktívny enzým fosfolipázy A2 a odtiaľ do lumena čreva, kde hydrolyzuje potravou prijaté fosfolipidy na lyzofosfolipidy. Fosfolipáza A2 je aktivovaná vápenatými katiónmi.

Fospolipáza A2 hrá významnú úlohu v aktivácii krvných doštičiek, kde je nepriamo aktivovaná trombínom cez rôzne signalizačné kaskády. 

## Referencie

## Pozri aj
* Fosfolipáza A<sub>1</sub>
* Fosfolipáza D
* Fosfolipáza C

## Iné projekty

Kategória:Membránové bielkoviny
Kategória:Hydrolázy
Zileuton

náhľad|zileuton
**Zileuton** je liečivo zo skupiny antileukotriénov, ktoré inhibuje 5-lipooxygenázu, čím blokuje lipooxygenázovú dráhu a tým aj tvorbu leukotriénov. Nevýhodou zileutonu je potreba podávať 600&nbsp;mg dávku štyrikrát denne.

## Referencie

Kategória:Liečivá
Lipoxín

náhľad|Lipoxín A<sub>4</sub>
Lipoxín (skr. **LX**) je acyklický eikozanoid, ktorý je charakteristický troma hydroxylovými skupinami. K lipoxínom patrí napríklad lipoxín A4 (15-LXA4), ktorý má štyri konjugované dvojité väzby.

## Referencie

Kategória:Lipidy
Raye

**Raye**, vlastným menom **Rachel Agatha Keen** (* 24. október 1997, Londýn, Spojené kráľovstvo), je anglická speváčka a skladateľka.

Do širšieho povedomia sa dostala v roku 2016 vďaka spolupráci na tanečných singloch „By Your Side“ s Jonasom Blue a „You Don't Know Me“ s Jax Jonesom, ktorý sa umiestnil na treťom mieste v UK Singles Chart a oba boli certifikované ako platinové. Raye sa už vo veku 18 rokov dostala do užšieho výberu ceny BBC Music Sound of… za rok 2017 a umiestnila sa na treťom mieste. Bola tiež niekoľkokrát nominovaná na cenu BRIT Awards.

V roku 2024 potom získala rekordných 7 nominácií a 6 z nich premenila na ocenenia, čo bolo najviac, koľko si za dobu odovzdávania cien odniesol jediný umelec počas jedného ročníka.

V novembri 2020 vydala svoje debutové mini-album *Euphoric Sad Songs*, obsahujúce britský top 10 singel „Secrets“. Keďže jej nebolo umožnené vydanie prvého štúdiového albumu, v júli 2021 oznámila koniec niekoľkoročnej spolupráce s nahrávacou spoločnosťou Polydor Records. Debutový štúdiový album *My 21st Century Blues* vydala až ako nezávislá umelkyňa 3. februára 2023. Singel „Escapism“ z albumu sa umiestnil na prvom mieste v UK Singles Chart a stal sa aj jej prvou skladbou, ktorá sa dostala do hitparády Billboard Hot 100.

## Diskografia
### Štúdiové albumy
2023: *My 21st Century Blues*

### EP
* 2014: *Welcome to the Winter*
* 2016: *Second*
* 2018: *Side Tape*
* 2020: *Deezer Sessions*
* 2020: *Euphoric Sad Songs*
* 2021: *Apple Music Home Session: Raye*

## Referencie

## Iné projekty

## Externé odkazy
* Oficiálny web
* Raye na AllMusic
* Raye na Discogs
* 

Kategória:Anglické speváčky
Kategória:Anglické popové speváčky
Kategória:Anglické R&B speváčky
Kategória:Anglickí speváci-skladatelia
Kategória:Držitelia ceny Brit Award
Kategória:Osobnosti z Londýna
Kyselina arachidónová

**Kyselina arachidónová** (tiež **kyselina eikozatetraénová**, **kyselina ''cis,cis,cis,cis''-5,8,11,14-eikozatetraénová**, **kyselina eikoza-5''Z'',8''Z'',11''Z'',14''Z''-tetraénová**) je nenasýtenu mastná kyselina, z ktorej vznikajú eikozanoidy pôsobením buď enzýmu cyklooxygenáza (za tvorby ptostaglandínov, prostacyklínov alebo tromboxánov), alebo lipooxygenáza (za tvorby leukotriénov a lipoxínov).

Cis-polynenasýtená mastná kyselina nachádzajúca sa v cytoplazmatickej membráne buniek. Hlavná zložka membránových fosfolipidov. Po uvoľnení bunkovými fosfolipázami sa enzymaticky premieňa na rôzne zápalové a vazoaktívne metabolity, ako sú prostaglandíny (cez cyklooxygenázovú dráhu), leukotriény (cez lipooxygenázovú dráhu) a epoxidy (cez cytochróm P450 dráhu). Viaže sa na α-podjednotky G-proteínu kovalentným, posttranslačným spôsobom. Inhibuje Ras-GAP. Stimuluje syntézu oxidu dusnatého krvnými doštičkami. Moduluje produkciu oxidu dusnatého syntézou prostaglandínov prostredníctvom cyklooxygenázovej dráhy.

## Referencie

Kategória:Karboxylové kyseliny
Kategória:Mastné kyseliny
Podegerský potok

**Podegerský potok** je vodný tok v Podunajskej pahorkatine na území okresov Levice a Zlaté Moravce. Je ľavostranným prítokom Širočiny v povodí Žitavy, má dĺžku približne 4,5 km a je tokom VI. rádu.

## Priebeh toku
Potok pramení v severovýchodnej časti Podunajskej pahorkatiny, v geomorfologickom podcelku Hronská pahorkatina a jej časti Bešianska pahorkatina, v lokalite Biely vrch, v nadmorskej výške približne  Od prameňa v súvislom lesnom poraste na severných svahoch pahorku Zudrok (), tečie krátko severným, následne postupne severozápadným smerom. Z lokality Biely vrch pokračuje malým údolím popod Kozí chrbát a na okraji lesa prijíma malý pravostranný prítok. Mení tok na západ a lemujúc pásmo lesa vedie južným okrajom poľnohospodársky využívanej oblasti Dlhé diely. Vteká do vodnej nádrže Nevidzany, kde priberá ľavostranný prítok z oblasti Košiar a oblasťou Za kostolom pokračuje do Nevidzian. Preteká južnou časťou intravilánu a onedlho, už mimo obývanej oblasti, sa v nadmorskej výške približne  vlieva ako ľavostranný prítok do Širočiny v povodí Žitavy. Potok patrí do širšieho povodia rieky Váh.

Podegerský potok pramení a na hornom toku preteká katastrálnym územím obce Kalná nad Hronom v okrese Levice, následne tvorí hranicu s katastrom Červeného Hrádku a Nevidzian v okrese Zlaté Moravce v Nitrianskom kraji. V nevidzianskom chotári napokon ústí do Širočiny.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Bešianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Levice
Kategória:Vodné toky v okrese Zlaté Moravce
Kategória:Kalná nad Hronom
Kategória:Červený Hrádok
Kategória:Nevidzany (okres Zlaté Moravce)
Kyselina izochorizmová

**Kyselina izochorizmová** je organická kyselina, ktorá vzniká z kyseliny chorizmovej. Jej konjugovanou zásadou je **izochorizmát**. 

## Metabolizmus
Izochorizmát vznik á chorizmátu pôsobením chorizmáthydroxymutázy (nazývanej i izochorizmátsyntázy), ktorá katalyzuje túto vratnú reakciu. Tým dochádza k vetveniu šikimátovej dráhy:

: chorizmát → izochorizmát

Izochorizmát je prekurzorom pre syntézu mnohých prírodných látok. Syntetizujú sa z neho napríklad kyselina salicylová a terpenoidné naftochinóny (menachinóny, fylochinóny), i keď u niektorých organizmov možno tieto látky syntetizovať alternatívnymi spôsobmi z chorizmátu bez využitia izochorizmátu (napríklad futalozínovou dráhou biosyntézy menachinónonov u niektorých prokaryotov).

## Objav
Izochorizmát objavili austrálski vedci v roku 1968 ako intermediát v syntéze kyseliny 2,3-dihydroxybenzoovej, ktorá je prekurzorom syntézy enterobaktínu, z chorizmátu u *[[Aerobacter aerogenes]]*. Syntéza izochorizmátu z chorizmátu pravdepodobne prebieha nukleofilným atakom vody na uhlík C2. Títo vedci navrhli názov „kyselina izochorizmová“, ktorým sa táto látka označuje.

## Vlastnosti
Izochorizmát je termodynamicky nestabilný. Vo vodnom roztoku pri izbovej teplote a pH 7 sa rozkladá na zmes salicylátu a *meta*-karboxyfenylpyruvátu. Druhá z týchto látok vzniká z izoprefenátu, ktorý vzniká [[3,3]-sigmatropným prešmykom](https://sk.wikipedia.org/wiki/Sigmatropn%C3%BD_pre%C5%A1myk) z izochorizmátu a je taktiež termodynamicky nestabilný.

## Referencie

## Zdroj

Kategória:Dikarboxylové kyseliny
Kategória:Hydroxykyseliny
Kategória:Benzoové kyseliny
Cyklohexadién

**Cyklohexadién** môže byť jedna z dvoch chemických zlúčenín, ktoré sú si vzájomne izomérne:

* Cyklohexa-1,3-dién 40x40bod
* Cyklohexa-1,4-dién 40x40bod

## Pozri aj

* Cyklohexén
* Benzén, ktorého teoretickám izomérom je cyklohexa-1,3,5-trién

Kategória:Cykloalkény
Kategória:Šesťčlánkové kruhy
SSJ

**SSJ** môže byť:
* skratka pre:
** Správa slovenských jaskýň, organizačná zložka Štátnej ochrany prírody SR spravujúca jaskyne na Slovensku
** Strana srbskej jednoty (*Stranka srpskog jedinstva*), politická strana v Srbsku v rokoch 19932007
** Suchoj Superjet 100, ruské regionálne prúdové lietadlo s ovládaním fly-by-wire
* IATA kod letiska v Sandnessjøen v Nórsku, pozri letisko Sandnessjøen
Zimozeleň väčšia

**Zimozeleň väčšia** () je druh trvácej byliny rodu zimozeleň (*Vinca*), z čeľade zimozeleňovité (*Apocynaceae*). Jej prirodzeným areálom je južná Európa až Kaukaz.

## Opis
Zimozeleň väčšia je trváca rastlina. Stonky sú od bázy vystúpavé a oblúkom sklonené až poliehavé, dlhé až 100 cm. Listy sú vždyzelené, dlhostopkaté, široko vajcovité, dlhé 25 až 50 (90) mm, široké 20 až 30 (60) mm, na báze zaokrúhlené až srdcovité, na okraji brvité. Kvitnúce konáriky sú dlhé do 30 cm. Kvetná koruna je s priemerom 30 až 50 mm, modrá, kvetné lupienky sú šikmo uťaté, kvetná rúrka je dlhá 12 až 15 mm. Kališné diely sú úzko trojuholníkové, dlhé 7 až 17 mm, na okraji brvité.

## Rozšírenie
Zimozeleň väčšia sa prirodzene vyskytuje vo Francúzsku, Taliansku, Sicílii, na severozápade Balkánskeho polostrova, na Kréte, v Turecku, Libanone, Sýrii a Kaukaze.

Na Slovensku sa občas pestuje v záhradách, odkiaľ uniká a splaňuje vo voľnej prírode.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Vinca major subsp. balcanica]]*  – sever Balkánskeho polostrova.
* *[[Vinca major subsp. hirsuta]]*  – severné Turecko až západný Kaukaz.
* *[[Vinca major subsp. major]]* – južná Európa až Kaukaz.

## Referencie

## Iné projekty

Kategória:Flóra Európy
väčšia
Kategória:Trvalé rastliny
Kategória:Rastliny s modrými kvetmi
Kopec (vrch v Malých Karpatoch)

**Kopec** () je vrch v pohorí Malé Karpaty, krajinnom celku Fatransko-tatranskej oblasti. Leží nad obcou Dobrá Voda, približne  severne od Trnavy.

## Poloha
Nachádza sa v severovýchodnej časti pohoria, v geomorfologickom podcelku Brezovské Karpaty. Vrch leží v Trnavskom kraji, v okrese Trnava v katastri obce Dobrá Voda. Najbližšími sídlami je východne situovaná Dobrá Voda, severne leží Hradište pod Vrátnom, severozápadne Osuské a Jablonica, juhozápadne Trstín, južne Naháč a juhovýchodne obce Dechtice a Chtelnica. Na jeho severnom svahu sa rozprestiera prírodná pamiatka Ľahký kameň. Masív patrí do Chránenej krajinnej oblasti Malé Karpaty.

## Opis
Kopec leží v strednej časti Brezovských Karpát, v hrebeni medzi Okrúhlou () a Bachráčkou (). Severovýchodne leží najvyšší vrch Brezovkých Karpát Klenová (), severne Lesy () a Slopy (), severozápadne Kýčera () a Vysoká skala (), západne Bachráčka (), juhozápadne Mihalinová () a Šrenkov vŕšok () a napokon juhovýchodne Okrúhla (). Južné svahy odvodňuje Krupský potok so svojimi prítokmi do Blavy v povodí Dudváhu, východné, severné a západné svahy odvodňuje Hlavina so svojimi prítokmi tiež do Blavy. Na vrchol nevedie značený chodník.

## Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Malých Karpát, no pri vhodných podmienkach aj Biele Karpaty a Považský Inovec.

## Prístup
* po  červeno značenej turistickej trase z Dobrej Vody cez rázcestie Mihalinová
* po  žltej značke z Prekážky cez rázcestie Mihalinová

## Referencie

## Pozri aj
* Malé Karpaty
* Brezovské Karpaty
* Zoznam vrcholov v Malých Karpatoch

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Brezovské Karpaty
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Dobrá Voda (okres Trnava)
Annalena Baerbocková

**Annalena Charlotte Alma Baerbocková** (neprechýlene Baerbock; * 15. december 1980, Hannover, Nemecko) je nemecká diplomatka a politička, členka Zväzu 90/Zelení. V roku 2021 sa stala prvou ženou na poste ministra zahraničných vecí Nemecka a v úrade zotrvala do roku 2025. Od 9. septembra 2025 je predsedníčkou Valného zhromaždenia Organizácie Spojených národov počas jeho 80. zasadnutia.

Od roku 2018 do 2022 bola Baerbocková spolu s Robertom Habeckom spolupredsedníčkou Zväzu 90/Zelení. Bola kandidátkou strany na post kancelárky vo federálnych voľbách v roku 2021. Súboj vyhral Olaf Scholz z SPD. Po voľbách Zelená strana vytvorila koalíciu pod vedením Olafa Scholza a Baerbocková bola 8. decembra 2021 slávnostne uvedená do funkcie ministerky zahraničných vecí Nemecka.

Do Nemeckého spolkového snemu bola prvýkrát zvolená v roku 2013.

Baerbocková sa narodila 15. decembra 1980 v Hannoveri v západnom Nemecku a študovala v Hamburgu a jeden rok na Londýnskej ekonomickej škole.

Je rozvedená, jej bývalý manžel je Daniel Holefleisch.

## Ministerka zahraničných vecí
Baerbocková bola vo funkcii ministerky zahraničných vecí Nemecka v rokoch 20212025.

Pred ruskou inváziou na Ukrajinu bola proti poskytovaniu zbraní Ukrajine. Po invázii podporila dodávky zbraní Ukrajine. Vyjadrila sa proti dodávkam kazetovej munície zo strany USA.

V roku 2023 kritizovala Azerbajdžan za to, že konflikt o Náhorný Karabach riešil vojenskou silou.

Po teroristickom útoku podporila Izrael vo vojne proti Hamásu, aj keď vyjadrila pochybnosti pri zmene legislatívy v krajine začiatkom roku 2023.

## Referencie

## Iné projekty

Kategória:Nemeckí politici
Kategória:Ministri zahraničných vecí Nemecka
Kategória:Poslanci Nemeckého spolkového snemu
Kategória:Pracovníci Organizácie Spojených národov
Kategória:Absolventi London School of Economics
Kategória:Osobnosti z Hannoveru
Michal Fulier (pilot)

Plk. gšt. v. v. Ing. **Michal Fulier** (* 20. február 1955, Český Těšín) je bývalý slovenský stíhací pilot, záložný kozmonaut a vojenský diplomat. V rokoch 19981999 absolvoval spolu s Ivanom Bellom kozmonautický výcvik v ruskom Hviezdnom mestečku a stal sa kozmonautom-výskumníkom záložnej letovej posádky.

## Životopis
V rokoch 19701974 absolvoval Vojenské pilotné učilište v Košiciach. Vysokoškolské vzdelanie si v rokoch 19741976 a 19801985 doplnil na Vysokej vojenskej leteckej škole SNP v Košiciach (dnes Letecká fakulta Technickej univerzity v Košiciach). V rokoch 19961997 potom absolvoval zdokonaľovací výcvik na Vojenskej akadémii v Liptovskom Mikuláši.

V rokoch 19761980 pôsobil ako pilot, vedúci pilot a veliteľ letky stíhacieho pluku Československého letectva. V rokoch 19851989 bol zástupcom veliteľa letky stíhacieho pluku Československého letectva. Do roku 1993 potom pôsobil ako pilotný inštruktor vo výcvikovom pluku Vojenskej leteckej akadémie v Košiciach. Po rozdelení Česko-Slovenska v januári 1993 bol veliteľom druhej letky stíhacieho bombardovacieho pluku na 33. leteckej základni Kuchyňa. Ako pilot 1. triedy a letecký inštruktor cvičil nových pilotov Vzdušných síl OS SR na lietadlách MiG-21 a Su-22.

V roku 1998 vláda SR rozhodla využiť ponuku deblokovať ekvivalent približne 20 miliónov dolárov ruského dlhu voči SR formou vyslania občana SR na ruský orbitálny komplex Mir, pričom kandidátov rozhodla vyberať z nadzvukových stíhacích pilotov Letectva Armády SR. Z pôvodných 28 kandidátov sa do užšieho výberu dostali štyria (Martin Babiak, Ivan Bella, Michal Fulier, Miroslav Grošaft), ktorí absolvovali záverečné testy v Stredisku prípravy kozmonautov J. A. Gagarina v Hviezdnom mestečku neďaleko Moskvy. 23. marca 1998 nakoniec do výcvikového centra definitívne postúpili dvaja kandidáti – Ivan Bella a Michal Fulier. Absolvovali komplexnú kozmonautickú prípravu kozmonautov a Michal Fulier sa nakoniec rozhodnutím slovenskej strany stal ako kozmonaut-výskumník členom náhradnej medzinárodnej posádky, spolu s ruským veliteľom Saližanom Šaripovom a francúzskou palubnou inžinierkou Claudiou André-Deshaysovou. Záložná posádka sa do poslednej chvíle plnohodnotne pripravovala na vykonanie kozmického letu, konkrétne Sojuz TM-29 a 17. návštevnej expedície na stanici Mir (program Štefánik).

Od roku 2001 pracoval ako vojenský pridelenec v Česku, neskôr v Rusku a ako zamestnanec Ministerstva obrany SR.

## Osobný život
Je ženatý, s manželkou Jarmilou má dcéry Veroniku (* 1981) a Barbaru (* 1986). Medzi jeho záľuby patrí šport, turistika a záhradkárčenie.

## Ocenenia
* 1999: Rad Priateľstva (Rusko)
* 2009: pamätná medaila náčelníka Generálneho štábu OS SR na počesť 10. výročia letu prvého slovenského kozmonauta

## Referencie

## Externé odkazy
* Michal Fulier na webe Spacefacts.de 
* Michal Fulier na webe Astronaut.ru 

Kategória:Osobnosti z Českého Těšína
Kategória:Slovenskí letci
Kategória:Slovenskí kozmonauti
Kategória:Slovenskí vojenskí diplomati
Kategória:Kozmonauti, ktorí neleteli do vesmíru
Kategória:Držitelia Radu Priateľstva
Kategória:Absolventi Vysokej vojenskej leteckej školy Košice
Anika Tóth

**Anika Katarína Huber Tóth** (* 15. január 2002, Toronto, Ontário, Kanada) je kanadská futbalistka slovenského pôvodu. Hrá za kanadský tím Halifax Tides FC a slovenskú reprezentáciu.

Jej otec pochádza zo Slovenska, preto môže reprezentovať Slovensko.

## Klubová kariéra
Od roku 2022 do 2024 hrala za tím Woodbridge Strikers a od 2025 hrá za Halifax Tides FC v kanadskej Northern Super League.

## Reprezentácia
Jej debut v kategórii do 17 rokov bol v marci 2019. V októbri 2020 bola povolaná do seniorskej reprezentácie, ale kvôli cestovným obmedzeniam počas pandémie COVID sa nemohla pridať. Na zraz prišla až vo februári 2023. Jej debut bol 17. februára 2023 v prípravnom zápase proti Maroku, keď nastúpila ako striedajúca hráčka v 85. minúte.

## Referencie

Kategória:Slovenské futbalistky
Kategória:Kanadské futbalistky
Kategória:Futbaloví brankári
Kategória:Kanadské osobnosti slovenského pôvodu
Kategória:Osobnosti z Toronta
Autakoid

[náhľad|[histamín, autakoid]]
**Autakoid** (etym. gr. *autos* = sám, vlastný; *akos* = liečivo; syn. **lokálny hormón**) je sigmálna molekula, ktorá pôsobí v mieste svojho vzniku, pričom má krátku životnosť, pretože je rýchlo metabolizovaná na neaktívne metabolity. K autakioidom nepatria hormóny, ktoré sú transportované krvným riečiskom z endokrinnej žľaze ku cieľovému orgánu. Autakoidy nevyužívajú na transport krvné riečisko, nie sú tvorené endokrinnými žľazami, nepôsobia na ďaleké vzdialenosti. Autakoidy sú významné v autokrinnej a parakrinnej signalizácii, nemajú význam v endokrinnej signalizácii.

K autakoidom sa zaraďujú oxidačné produkty kyseliny arachidónovej v lipooxygenázovej a cyklooxygenázovej dráhe, teda prostaglandíny, prostacyklíny, tromboxány, leukotriény, lipoxíny. Ďalej tam patria látky ako histamín a serotonín, signálne peptidy (bradykinín, doštičkový aktivačný faktor) a podobne.

## Referencie

Kategória:Biochemikálie
Bradykinín

náhľad|Bradykinín
**Bradykinín** je autakoid zo skupiny kinínov. Bradykinín vzniká účinkom serínových proteáz z bradykinínogénu. Kinínogény majú kyslú povahu a vyskytujú sa voľne v plazme, intersticiálnej tekutine a lymfe. Bradykinín má 9 aminokyselín (je to nonapeptid). Lys-bradykinín je nazývaný aj kalidín a je tvorený v prítomnosti žľazového a obličkového kalikreínu. Met-Lys-bradykinín je tvorený pôsobením pepsínu.

Degradácia kinínov a tým ukončenie ich signalizačnej funkcie je realizované proteolýzou katalyzovanou kininázami, akými sú kinináza I alebo kinináza II, ktorá sa nazýva aj angiotenzínkonvertáza. Bradykinín je zdegradovaný už po jednom priechode pľúcami, kde sa nachádza veľké množstvo kinináz.

## Fyziologický význam kinínov
Kiníny sú vazodilatačne pôsobiace peptidy, rozširujú cievy, navodzujú dilatáciu arteriol a zvyšujú permeabilitu kapilár, čím podporujú vznik edémov. Opačný účinok majúp v žilách, kde navodzujú vazokonstrikciu. Kiníny poôsobia na hladké svaly arteriol prostredníctvom prostaglandínov PGE2 a prostacyklínov PGI2. Kiníny pôsobia aj priamo na viscerálne svaly, ktoré sa ich účinkom kontrahujú. V mieste zápalu kiníny vyvolávajú aktiváciu senzorických nervových zakončení.

## Farmakologický význam
Farmakológia sa snaží kiníny blokovať, prípadne blokovať ich vznik inhibíciou kininogenáz. Existuje polyvalentný inhibítor proteáz a preto aj kininogenáz a teda aj inhibítor kalikreínu sa nazýva aprotinín. Využíva sa na zástavu krvácania a blokádu proteáz ako súčasť tkanivového lepidla.

Inhibítory biodegradácie bradykinínu sú inhibítory angiotenzín konvertujúceho enzýmu (ACE inhibítory). Vyvolávajú predĺženie účinku bradykinínu, čoho dôsledkom je nežiaduci účinok týchto liečiv, čo je neproduktívny kašeľ.

## Referencie

Kategória:Peptidy
Kategória:Peptidické hormóny
Raptor Koch

**Raptor Koch** (vlastným menom **Stanislav Sninský**; * ca 1988, Humenné) je slovenský alternatívny hudobník a multiinštrumentalista. Je známy svojou experimentálnou, lo-fi produkciou, ktorá spája prvky punku, art rocku, psychedelického rocku, freakpopu, syntpopu, rokenrollu a ambientu.

## Životopis
Stanislav Sninský sa narodil v Humennom a vyrastal v Jasenove. S nahrávaním začal v roku 1995, keď si ako dieťa nahrával na magnetofónové kazety rôzne skladby a rozprávky. V Jasenove si zriadil domáce štúdio, v ktorom produkuje väčšinu svojich nahrávok.

## Tvorba
Raptor Koch debutoval v roku 2003 ako teenager a odvtedy vydal viac ako 50 albumov, z ktorých mnohé sú experimentálnymi kompiláciami alebo remastermi starších nahrávok. Jeho hudba je označovaná za „obskúrny pop z Východu“ kvôli nedefinovateľnému žánru, ktorý mieša psychedelické kompozície, sklepnú elektroniku, punkové vplyvy a covery s východoslovenským flair.

### Spolupráce, skupiny a významné vystúpenia
Stanislav Sninský je frontmanom kapely Raptor Koch Band, ktorej aktuálna zostava zahŕňa mená ako Marek Buranovský (gitara, klávesy, vokály), Tomáš Bateško (basgitara) a Richard Grimm (bicie).

Hrá na gitare v alternatívnej kapele Chiki liki tu-a. Ako bubeník hrá v kapelách #Pokora, Koniec, Abuol band, Džemiaky a Pohyblivé piesky.

Vystúpil na podujatiach ako napr. festival Pohoda.

## Diskografia (výber)
* 2014: *Ku koreňom nerovnice*
* 2015: *Ňesingle*
* 2016: *Kochobeh*
* 2017: *Robot love*
* 2017: *Mačky maju oči*
* 2018: *Hraje Stevieho*
* 2018: *Kaleidoskoch*
* 2018: *Československé kovery*
* 2019: *Ezoterik pank*
* 2019: *Horehlav*
* 2020: *Prvý album*
* 2022: *Druhý album*
* 2024: *Na potulkách*
* 2024: *Už budem dobrý*
* 2024: *Mozog na dovolenke*
* 2024: *Ľadová sivota*

Kompletný zoznam je dostupný na Bandcamp profile.

## Referencie

## Externé odkazy
* Raptor Koch na platforme Bandcamp

Kategória:Osobnosti z Humenného
Kategória:Slovenskí elektronickí hudobníci
Kategória:Slovenskí gitaristi
Kategória:Členovia skupiny Chiki liki tu-a